Как се развива екзема (дерматит)?
Проявите започват много бързо след действието на някой от провокиращите фактори. Сред първите оплаквания е зачервяването на кожата, причинено от протичащите в нея възпалителни процеси. Зачервяването при някои форми на екзема е придружено от поява на мехурчета, съдържащи секрет. Независимо дали е причинена от алергична реакция или не, екземата почти винаги е придружена от сърбеж. Той се появява най-често заедно със зачервяването и разчесването на кожата и допълнително влошава еритемата. С времето повърхностните кожни слоеве се излющват, а кожата е подмокрена на вид и допир.


